

Súťaž uskutočňovaná v zmysle interných pokynov spoločnosti MH Teplárenský holding, a.s., ktorá sa realizuje formou predkladania ponúk **elektronicky** v module **"Zapečatené ponuky"**

SÚŤAŽNÉ PODKLADY

**Predmet zákazky:**

**Pohonné hmoty – bezolovnatý automobilový benzín a motorová nafta**

**(Zákazka na dodanie tovaru)**

V Bratislave, dňa 21. 10. 2024

##### OBSAH SÚŤAŽNÝCH PODKLADOV

A.Pokyny na vypracovanie ponuky

 Časť I.

Všeobecné informácie

 Časť II.

Dorozumievanie a vysvetľovanie

 Časť III.

Príprava ponuky

 Časť IV.

Predkladanie ponúk

 Časť V.

Otváranie ponúk

 Časť VI.

Prijatie zmluvy

B.Opis predmetu zákazky

C.Spôsob určenia ceny

D.Obchodné podmienky dodania predmetu zákazky

1. Kritérium na vyhodnotenie ponúk a spôsob jeho uplatnenia
2. Dokumentácia

**A. Pokyny na vypracovanie ponuky**

**Časť I.**

Všeobecné informácie

1. Identifikácia obstarávateľa
2. Predmet zákazky
3. Komplexnosť ponuky
4. Zdroj finančných prostriedkov
5. Typ zmluvy
6. Miesto a termín realizácie predmetu zákazky
7. Oprávnení účastníci
8. Predloženie ponuky
9. Variantné riešenie

######  Platnosť ponuky

1. Náklady na ponuku

**Časť II.**

Dorozumievanie a vysvetľovanie

######  Dorozumievanie medzi obstarávateľom a účastníkmi

1. Vysvetľovanie a doplnenie súťažných podkladov
2. Obhliadka miesta realizácie predmetu zákazky

**Časť III.**

Príprava ponuky

1. Jazyk ponuky

######  Obsah ponuky

1. Mena a ceny uvádzané v ponuke
2. Vyhotovenie ponuky
3. Predkladanie ponúk

**Časť IV.**

**Predkladanie ponúk**

1. Predkladanie ponúk - termín predkladania ponúk
2. Doplnenie, zmena a odvolanie ponuky

**Časť V.**

Otváranie obálok s ponukami

1. Otváranie ponúk
2. Dôvernosť procesu obstarávania
3. Preskúmanie ponúk
4. Vysvetľovanie ponúk
5. Vyhodnotenie ponúk
6. Vyhradenie práv obstarávateľa

**Časť VI.**

**Prijatie zmluvy**

1. Oznámenie o ďalšom postupe obstarávateľa - rozhodnutie obstarávateľa
2. Prijatie zmluvy

Časť I.

##### Všeobecné informácie

1. **Identifikácia obstarávateľa**

Názov organizácie: MH Teplárenský holding, a.s. (ďalej len MHTH)

IČO: **36 211 541**

Sídlo organizácie: **Turbínová 3, 831 04 Bratislava - mestská časť Nové Mesto**

Telefón: +421/55/619 2420

1. **Predmet zákazky**
	1. Predmetom zákazky je:
2. bezhotovostný nákup pohonných hmôt a doplnkových tovarov a služieb do služobných motorových vozidiel objednávateľa na princípe akceptácie palivových kariet predávajúceho ako prostriedku bezhotovostnej úhrady nákupu na čerpacích staniciach predávajúceho, resp. jeho subdodávateľov, ktoré akceptujú úhrady odobratých pohonných hmôt a doplnkových tovarov a služieb prostredníctvom palivových kariet predávajúceho
	1. Číselné vymedzenie zo spoločného slovníka obstarávania

09130000-9 Ropa a ropné destiláty

09134220-5 Naftové palivo (EN 590)

09132100-4 Bezolovnatý benzín

30163100-0 Karty na čerpanie pohonných látok

50112300-6 Umývanie osobných motorových vozidiel a podobné služby

* 1. Podrobné vymedzenie predmetu zákazky je uvedené v Prílohe č. 2 týchto súťažných podkladov Návrh rámcovej kúpnej zmluvy.
1. **Komplexnosť ponuky**
	1. Účastník predloží ponuku na celý predmet zákazky, ktorá sa realizuje formou predkladania ponúk v module "Zapečatené ponuky"
	2. Účastník predloží ponuku elektronicky v module „Zapečatené ponuky“ na <https://mhth.proebiz.com>
2. **Zdroj finančných prostriedkov**
	1. Zákazka bude financovaná z finančných prostriedkov obstarávateľa.
3. **Typ zmluvy**
	1. RÁMCOVÁ KÚPNA ZMLUVA
	2. Podrobné vymedzenie zmluvných podmienok je uvedené v Prílohe č. 2 týchto súťažných podkladov Návrh rámcovej kúpnej zmluvy.
4. **Miesto a termín realizácie predmetu zákazky**
	1. Miesto realizácie predmetu zákazky: Miestom plnenia sú čerpacie stanice/výdajné miesta predávajúceho, resp. jeho subdodávateľov plošne pokrývajúce územie Slovenskej republiky, územie kontinentálnej časti Európy s výnimkou Ruskej federácie a Bieloruskej republiky. Miestom dodania palivových kariet sú jednotlivé závody kupujúceho a to:

Závod Martin, Robotnícka 17, Martin 036 80

Závod Žilina, Košická 11, Žilina 011 87

Závod Zvolen, Lučenecká cesta 25, Zvolen 961 50

Závod Bratislava, Turbínová 3, Bratislava 83104

Závod Košice, Teplárenská 3, Košice 042 92

Závod Trnava, Coburgova 84, Trnava  917 42

* 1. Lehota trvania zmluvy: 365 dní odo dňa nadobudnutia účinnosti zmluvy. Zmluvné strany sa dohodli, že platnosť a účinnosť tejto zmluvy skončí aj pred uplynutím doby uvedenej v predchádzajúcej vete tohto bodu zmluvy, ak súčet kúpnych cien za predmet kúpy dodaný na základe príslušných objednávok kupujúceho (ďalej tiež ako „kúpne ceny“) dosiahne sumu vo výške 360 000. EUR (slovom: tristošesťdesiattísíc eur) bez DPH.

Bližšie informácie sú uvedené v návrhu Návrh rámcovej kúpnej zmluvy, ktorá tvorí Prílohu č. 2 týchto súťažných podkladov.

1. **Oprávnení účastníci**
	1. Účastníkom je fyzická osoba alebo právnická osoba, ktorá na trhu dodáva tovar, uskutočňuje práce, poskytuje službu a predložil ponuku obstarávateľom požadovaným spôsobom.
2. **Predloženie ponuky**
	1. Účastník môže predložiť iba jednu ponuku. Účastníkom sa nepovoľuje predložiť variantné riešenie. Ak súčasťou ponuky bude aj variantné riešenie, toto nebude brané do úvahy.
	2. Účastník predkladá ponuku elektronicky v module „Zapečatené ponuky“ na <https://mhth.proebiz.com>, a v lehote podľa bodu 20.1.
	3. V prípade ak účastník predloží ponuky iným spôsobom ako je určené v bode 8.2 týchto súťažných podkladov (napríklad poštovou zásielkou, osobne, e-mailom), nebude sa na jeho ponuku prihliadať.
3. **Variantné riešenie**
	1. Variantné riešenie sa nepripúšťa.

######  Platnosť ponuky

* 1. Ponuky zostávajú platné počas lehoty viazanosti ponúk do 31. 12. 2024.
1. **Náklady na ponuku**
	1. Všetky výdavky spojené s prípravou a predložením ponuky znáša účastník bez akéhokoľvek finančného nároku u obstarávateľa.

Časť II.

##### Dorozumievanie a vysvetľovanie

######  Dorozumievanie medzi obstarávateľom a účastníkmi

* 1. Poskytovanie vysvetlení a iné dorozumievanie (ďalej len „informácie“) medzi obstarávateľom a účastníkmi sa zo strany obstarávateľa bude uskutočňovať písomnou formou – elektronicky prostredníctvom modulu „Zapečatené ponuky“.
1. **Vysvetľovanie a doplnenie súťažných podkladov**
	1. V prípade potreby objasniť súťažné podklady, môže ktorýkoľvek z účastníkov podľa bodu 12 požiadať o ich vysvetlenie prostredníctvom ikony „CHAT“ v module „Zapečatené ponuky“. V prípade, ak je súčasťou žiadosti o vysvetlenie aj Príloha – dokument alebo súbor, túto prílohu žiadosti o vysvetlenie zašle účastník e-mailom na adresu: anton.zsigmondy@mhth.sk .

Za včas doručenú požiadavku účastníka o vysvetlenie súťažných podkladov sa považuje požiadavka doručená obstarávateľovi v písomnej forme elektronicky prostredníctvom modulu „Zapečatené ponuky“ najneskôr do 25. 10. 2024.

Odpoveď (vysvetlenie) na každú požiadavku o vysvetlenie súťažných podkladov, predloženej zo strany ktoréhokoľvek účastníka podľa bodu 12 a 13.2, sa odošle najneskôr do 30. 10. 2024 všetkým účastníkom, ktorí vyplnili prihlášku prostredníctvom modulu „Zapečatené ponuky“.

1. **Obhliadka miesta realizácie predmetu zákazky**
	1. Obhliadka miesta realizácie predmetu zákazky nie je potrebná.

Časť III.

##### Príprava ponuky

1. **Jazyk ponuky**
	1. Celá ponuka, tiež dokumenty v nej predložené musia byť vyhotovené v slovenskom alebo českom jazyku.
	2. Doklady, ktorými účastník preukazuje splnenie podmienok účasti účastníkov v súťaži so sídlom mimo územia Slovenskej republiky, musia byť predložené v pôvodnom jazyku a súčasne úradne preložené do slovenského jazyka. V prípade zistenia rozdielov v obsahu predložených dokladov a dokumentov je rozhodujúci preklad v slovenskom jazyku. V prípade, ak účastník predloží akýkoľvek doklad alebo dokument v pôvodnom jazyku a nebude k nemu priložený úradný preklad do slovenského jazyka, bude sa k nemu pristupovať ako keby ho účastník nepredložil. Výnimku tvoria doklady a dokumenty tvoriace ponuku účastníkov vyhotovené v českom jazyku.

###### Obsah ponuky

**16.1 Obsah ponuky predloženej elektronicky budú tvoriť nasledovné doklady a dokumenty (skeny dokladov vo formáte .pdf) preukazujúce splnenie podmienok účasti a požiadaviek obstarávateľa v súťaži:**

* + 1. doklad o oprávnení podnikať, respektíve doklad o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka uskutočňovať požadovaný predmet zákazky.

Doklad o oprávnení podnikať - aktuálny výpis zo živnostenského registra, resp. aktuálny výpis z obchodného registra, príp. iný doklad, (nie však potvrdenie Úradu pre verejné obstarávanie o zapísaní do zoznamu hospodárskych subjektov).

Účastník predloží požadovaný doklad elektronicky v rámci svojej cenovej ponuky.

* + 1. čestné vyhlásenie - účastník predloží v ponuke podpísané čestné vyhlásenie, ktoré mu obstarávateľ poskytol ako prílohu č. 1 súťažných podkladov,

**Predmetné čestné vyhlásenie bude podpísané účastníkom, štatutárnym zástupcom alebo iným zástupcom účastníka, ktorý je oprávnený konať v mene účastníka v súlade so spôsobom konania uvedenom v doklade o oprávnení podnikať príp. v inom doklade. Čestné vyhlásenie sa nesmie odlišovať od vzoru uvedeného v prílohe č. 1 súťažných podkladov.**

Účastník predloží požadovaný dokument elektronicky v rámci svojej cenovej ponuky.

* + 1. Zoznam všetkých čerpacích staníc predávajúceho a/alebo jeho zmluvných partnerov na území Slovenskej republiky ktorým účastník preukáže povinnosť disponovať čerpacími stanicami/výdajnými miestami plošne pokrývajúcimi územie Slovenskej republiky, postačujúce je pokrytie 90% okresov minimálne jednou čerpacou stanicou bez nepretržitej prevádzky a zároveň minimálne jednou čerpacou stanicou v každom kraji s nepretržitou prevádzkou.

V uvedených mestách kde sa nachádzajú závody MHTH obstarávateľ vyžaduje minimálne jednu čerpaciu stanicu v okruhu 5km od daného závodu z dôvodu častého tankovania.

Závod Martin, Robotnícka 17, Martin 036 80

Závod Žilina, Košická 11, Žilina 011 87

Závod Zvolen, Lučenecká cesta 25, Zvolen 961 50

Závod Bratislava, Turbínová 3, Bratislava 83104

Závod Košice, Teplárenská 3, Košice 042 92

Závod Trnava, Coburgova 84, Trnava  917 42

Taktiež je účastník povinný zabezpečiť tankovanie pohonných hmôt prostredníctvom palivových kariet (vlastných a/alebo zmluvných partnerov) aj na celom území kontinentálnej časti Európy s výnimkou Ruskej federácie a Bieloruskej republiky.

Účastník predloží požadovaný dokument elektronicky v rámci svojej cenovej ponuky.

* + 1. Návrh rámcovej kúpnej zmluvy poskytnutý obstarávateľom účastníkovi v prílohe č. 2 súťažných podkladov, ktorý sa nesmie odlišovať od predmetného vzoru zmluvy (účastník doplní iba svoje identifikačné údaje, kontaktnú osobu, Výšku jednotlivých zliav uvedených v bode 5 - cena, vypracovanú Prílohu č. 3 - Zoznam všetkých čerpacích staníc predávajúceho a/alebo jeho zmluvných partnerov na území Slovenskej republiky, príp. iné obstarávateľom požadované údaje), podpísaný účastníkom, štatutárnym zástupcom alebo iným zástupcom účastníka, ktorý je oprávnený konať v mene účastníka v súlade s dokladom o oprávnení podnikať, príp. v inom doklade.

Pozn. Prílohu č.4 Návrhu rámcovej kúpnej zmluvy predloží až úspešný účastník najneskôr v deň podpisu predmetnej zmluvy.

Účastník predloží požadovaný doklad elektronicky v rámci svojej cenovej ponuky.

* + 1. kontaktné informácie osôb účastníka, prostredníctvom ktorých bude obstarávateľ kontaktovať účastníka. Požadujeme uviesť meno a priezvisko, e-mail, telefón týchto kontaktných osôb účastníka.

Účastník predloží požadovaný doklad elektronicky v rámci svojej cenovej ponuky.

16.2 Obstarávateľ je oprávnený kedykoľvek požadovať od účastníkov predloženie ďalších dokladov a dokumentov, pokiaľ potreba ich predloženia vyplynula dodatočne a bez ich predloženia zo strany účastníkov obstarávateľ nemôže mať záujem na plnení predmetu zákazky. Lehotu určí obstarávateľ vo výzve.

Obstarávateľ je oprávnený požadovať od účastníka predloženie dodatočných dokladov a dokumentov, ak má pochybnosti o pravdivosti, resp. úplnosti dokladov a dokumentov predložených účastníkom podľa odseku 16.1 týchto súťažných podkladov.

**16.3 Všetky doklady a dokumenty požadované v bode 16.1 musia byť súčasťou ponuky, inak bude ponuka zo súťaže vylúčená!**

Účastníkovi, ktorý nesplní podmienky účasti alebo požiadavky obstarávateľa uvedené v týchto súťažných podkladoch a vo výzve k súťaži, zašle obstarávateľ elektronicky prostredníctvom modulu „Zapečatené ponuky“ oznámenie o nesplnení podmienok účasti, príp. požiadaviek obstarávateľa.

16.4 Doklady a dokumenty požadované obstarávateľom v bode 16.1 týchto súťažných podkladov, predložené účastníkom elektronicky prostredníctvom modulu „Zapečatené ponuky“ môže obstarávateľ vyžadovať predložiť aj v listinnej podobe (originály alebo úradne overené kópie týchto dokladov alebo dokumentov) k uzatvoreniu Rámcovej kúpnej zmluvy s daným účastníkom.

1. Mena a ceny uvádzané v ponuke
	1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov.
	2. Ceny uvedené v ponukách účastníkov sa budú vyhodnocovať v eurách bez DPH.
2. Vyhotovenie ponuky

Ponuka musí byť vyhotovená v písomnej forme. Doklady a dokumenty tvoriace obsah ponuky, požadované v týchto súťažných podkladoch, musia byť v prípade ich skenov v ponuke vyhotovené z originálov alebo úradne overených kópii týchto dokladov alebo dokumentov, pokiaľ nie je určení inak!

1. **Zábezpeka ponuky**
	1. Zábezpeka sa nevyžaduje

Časť IV.

##### Predkladanie ponúk

1. **Predkladanie ponúk a termín predkladania ponúk**
	1. Lehota na predkladanie ponúk: 04.11.2024 do 2000 hod**.**
	2. **Prehľad termínov k zákazke:**

 Vyhlásenie zákazky (zverejnenie výzvy k tejto súťaži): 21. 10. 2024

Termín na prípadné žiadosti o Vysvetlenie súťažných podkladov: 25. 10. 2024

Vysvetlenie súťažných podkladov poskytnuté obstarávateľom najneskôr do: 30. 10. 2024

 Lehota viazanosti: 31. 12. 2024

* 1. Účastník predkladá ponuku elektronicky prostredníctvom modulu „Zapečatené ponuky“.
	2. V prípade, že účastník nedodrží pri predkladaní ponuky postup v zmysle bodu 20 bude jeho ponuka zo súťaže vylúčená!
1. **Doplnenie, zmena a odvolanie ponuky**
	1. Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 20.1.

Časť V.

##### Otváranie obálok s ponukami

1. **Otváranie ponúk**
	1. Pri elektronickom otváraní - sprístupnení ponúk nebude umožnená účasť účastníkov.
	2. Obstarávateľ zašle elektronicky prostredníctvom modulu „Zapečatené ponuky“ všetkým účastníkom, ktorí predložili ponuku:
* informáciu o tom, že boli zo súťaže vylúčení, alebo
* informáciu o výsledku vyhodnotenia ponúk a o poradí uchádzačov.
1. Dôvernosť procesu obstarávania

23.1 Informácie, týkajúce sa preskúmania, vysvetlenia, vyhodnotenia, vzájomného porovnania ponúk a odporúčaní do prijatia ponuky sú dôverné. Členovia výberovej komisie a zodpovedné osoby obstarávateľa nesmú zverejniť uvedené informácie ani účastníkom, ani žiadnym iným osobám.

23.2 Obstarávateľ vyhlasuje tieto súťažné podklady za dielo, ku ktorému má výhradné práva. Záujemca a účastník ich nesmie použiť na iné účely, okrem spracovania svojej ponuky na zákazku v tejto súťaži. Záujemca a účastník musí zabezpečiť, aby súťažné podklady nebolo možné zneužiť treťou osobou.

1. Preskúmanie ponúk
	1. Výberová komisia preskúma, či všetky ponuky spĺňajú podmienky účasti a požiadavky obstarávateľa a rozhodne, či ponuka:

24.1.1 obsahuje všetky doklady a dokumenty uvedené v bode 16.1

24.1.2 zodpovedá pokynom a požiadavkám obstarávateľa uvedeným v týchto súťažných podkladoch a vo výzve k súťaži.

* 1. Skutočne zodpovedajúcou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.
	2. Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „Zapečatené ponuky“ oznámenie o vylúčení, s uvedením dôvodov vylúčenia ponuky.
	3. Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „Zapečatené ponuky“ obstarávateľ informáciu o výsledku vyhodnotenia ponúk a o poradí uchádzačov.
1. **Vysvetľovanie ponúk**
	1. Komisia môže požiadať elektronicky prostredníctvom modulu „Zapečatené ponuky“ účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.
	2. Komisia požiada elektronicky prostredníctvom modulu „Zapečatené ponuky“ účastníka o vysvetlenie návrhu ceny v prípade, ak ponuka obsahuje neobvykle nízku cenu.
	3. Komisia vylúči ponuku účastníka z procesu vyhodnocovania:
		1. ak neuzná vysvetlenie návrhu ceny alebo vysvetlenie ponuky za dostatočné alebo
		2. ak účastník neposkytne vysvetlenie návrhu ceny alebo vysvetlenie ponuky v lehote určenej komisiou alebo v lehote siedmich dní odo dňa odoslania žiadosti, ak komisia lehotu neurčila.
	4. Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „Zapečatené ponuky“.

26 Vyhodnotenie ponúk

26.1 Výberová komisia zriadená obstarávateľom hodnotí tie ponuky, ktoré neboli podľa bodu 24 a 25 zo súťaže vylúčené.

26.2 Pri vyhodnocovaní ponúk postupuje komisia len podľa kritéria na vyhodnotenie ponúk súťaže a spôsobom určeným v časti *E. Kritérium na vyhodnotenie ponúk a spôsob jeho uplatnenia*.

27 Vyhradenie práv obstarávateľa

Obstarávateľ si vyhradzuje právo:

* zmeniť súťažné podmienky
* rozhodnúť o splnení podmienok účasti a požiadaviek obstarávateľa v súťaži
* predĺžiť lehotu viazanosti ponúk
* odmietnuť predloženú ponuku
* rokovať s účastníkom/účastníkmi
* zrušiť súťaž
* rozhodnúť o ďalšom postupe pre zabezpečenie predmetu zákazky
* s cieľom dosiahnuť pri predkladaní ponúk objektívnu cenu si Obstarávateľ vyhradzuje právo použiť na zostavenie konečného poradia ponúk elektronickú aukciu o čom budú účastníci ktorý neboli vylúčení včas informovaní min. dva dni pred plánovanou aukciou.
* odmietnuť ponuku účastníka z dôvodu akéhokoľvek porušenia podmienok účasti v súťaži podľa súťažných podkladov a výzvy k súťaži, resp. ich úplného nenaplnenia

Časť VI.

##### Prijatie zmluvy

28 Oznámenie o ďalšom postupe obstarávateľa - rozhodnutie obstarávateľa

Všetkým účastníkom, ktorých ponuky sa vyhodnocovali, bude doručená elektronicky prostredníctvom modulu „Zapečatené ponuky“ informácia o výsledku vyhodnotenia ponúk, príp. rozhodnutie obstarávateľa o ďalšom postupe obstarávateľa pre zabezpečenie predmetu zákazky.

29 Prijatie zmluvy

1. Obstarávateľ uzavrie zmluvu v lehote viazanosti ponúk.
2. Národná rada Slovenskej republiky schválila dňa 25. októbra 2016 zákon č. 315/2016 Z. z. o registri partnerov verejného sektora a o zmene a o doplnení niektorých právnych predpisov, ktorý nadobudol účinnosť 1. februára 2017.

V zmysle ust. § 2 ods. 1 písm. a) zákona o registri partnerov verejného sektora je spoločnosť MH Teplárenský holding, a.s. subjektom verejného sektora, ktorý má v zákonom stanovených prípadoch (ust. § 2 ods. písm. d) v spojení s ust. § 2 ods. 2 a 3) povinnosť uzatvárať zmluvy len so subjektmi, ktoré sú registrované ako partner verejného sektora v zmysle ustanovení zákona o registri partnerov verejného sektora, ak sú splnené podmienky pre registráciu.

S ohľadom k uvedenej skutočnosti Vás týmto upozorňujeme, že v prípade, ak má úspešný účastník v zmysle zákona o registri partnerov verejného sektora povinnosť registrácie, spoločnosť MH Teplárenský holding, a.s. môže uzatvoriť predmetnú zmluvu s úspešným účastníkom, len ak si uvedenú registračnú povinnosť úspešný účastník splnil.

B. Opis predmetu zákazky

Predmetom zákazky je nákup pohonných hmôt – benzín automobilový podľa normy STN EN 228, nafta motorová podľa normy STN EN 590 (ďalej len „PHL“) a kvapaliny pre zníženie emisií AdBlue, dodávaných na princípe akceptácie palivovej karty ako prostriedku bezhotovostnej úhrady za odobraté pohonné hmoty a kvapaliny na/vo všetkých čerpacích staniciach/výdajných miestach uchádzača/predávajúceho a jeho zmluvných partnerov vrátane vystavenia a dodania palivových kariet, zúčtovania dodaných pohonných látok a kvapaliny, poskytovania súvisiacich služieb spojených s ich dodávkou.

**Benzín automobilový (BA 95 N)**

Benzín automobilový musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228.

Benzín automobilový musí byť dodávaný na použitie podľa ročných období (podľa národnej prílohy k STN EN 228;

Letné obdobie od 01. 05. do 30. 09. v triede prchavosti A;

Zimné obdobie od 16. 11. do 28/29.02.v triede D;

Prechodné obdobie od 01. 03 do 30. 04. a 01. 10 do 15. 11. v triede C1).

**Nafta motorová (F7 )**

Nafta motorová musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590.

Nafta motorová musí byť dodávaná na použitie podľa ročných období (podľa medznej teploty filtrovateľnosti;

Letné obdobie od 15. 04. do 30. 09. v triede B;

Prechodné obdobie od 01. 03 do 14. 04. a 01. 10 do 15. 11. v triede D;

Zimné obdobie od 16. 11. do 28/29. 02. v triede F;

**Kvapaliny pre zníženie emisií AdBlue**

Kvapalina je 32,5-percentný vodný roztok močoviny vyrobený z technicky čistej močoviny CO(NH2)2 a demineralizovanej vody. Je to bezfarebná číra kvapalina so slabým zápachom amoniaku. Roztok je bez toxických vlastností, na ľudský organizmus nepôsobí agresívne. Nemá horľavé vlastnosti, nie je zatriedený ako nebezpečný pre prepravu. Je známy pod označením AUS 32 (anglická skratka pre Aqueous Urea Solution – vodný roztok močoviny).

**Zimná zmes do ostrekovačov**

Zimná zmes do ostrekovačov minimálne do -20 °C odstraňuje nečistoty zo skiel vozidla a zabraňuje zamrznutiu kvapaliny v chladnom období. Musí byť bezpečná pre všetky typy vozidiel.

**Umývanie motorových vozidiel**

Umývanie motorových vozidiel požadujeme formou automatickej linky resp. ručného umývania

kde budú na výber minimálne dva programy a to základný a rozšírený.

Nákup PHL, kvapaliny pre zníženie emisií AdBlue, doplnkového tovaru a umývanie motorových vozidiel (ďalej len PHL) na princípe akceptácie palivovej karty ako prostriedku bezhotovostnej úhrady nákupu PHL na/vo čerpacích staniciach/výdajných miestach uchádzača vrátane jeho zmluvných partnerov, vrátane poskytovania súvisiacich služieb spojených s nákupom, vystavením a dodávkou palivových kariet, dodávkou a zúčtovaním PHL.

**Špecifikácia palivovej karty a požiadaviek na kartový systém:** palivová karta s magnetickým prúžkom, alebo čipom, zabezpečenie palivovej karty PIN kódom, vyžaduje sa bezplatné vydanie palivovej karty kupujúcemu (v počtoch určených kupujúcim na základe kúpnej zmluvy uzavretej za podmienok dohodnutých v rámcovej dohode, ktorá bude výsledkom tohto verejného obstarávania), pri garancii bezplatného vykonávania transakcií s palivovou kartou po celú dobu jej platnosti,

vydanie palivovej karty na tabuľku s evidenčným číslom vozidla, na meno vodiča alebo iné označenie podľa určenia, rozdelenie palivových kariet do skupín podľa zákazníkom definovaného kľúča, bezplatná zmena rozdelenia palivových kariet do skupín kedykoľvek, možnosť stanovenia rôznych limitov čerpania PHL a limitov odobratia doplnkových služieb na palivové karty, dodatočné vydávanie palivových kariet v lehote do 14 dní po prijatí žiadosti kupujúceho a doručenia záväznej objednávky, možnosť bezplatného zablokovania stratenej palivovej karty kedykoľvek počas plnenia zmluvy (t.j. vrátane víkendov a sviatkov) v lehote do 1 hodiny od nahlásenia, zobrazenie prehľadu čerpania PHL a/alebo odobratých doplnkových služieb, kedykoľvek v priebehu mesiaca prostredníctvom internetu (prehľad za vybrané obdobie alebo vybranú palivovú kartu), vyhotovenie súhrnnej faktúry za dodané PHL, palivová karta musí byť akceptovaná v zahraničí na/vo čerpacích staniciach/výdajných miestach uchádzača/predávajúceho, resp. jeho zmluvných partnerov, umožnenie on-line prístupu do systému správy kartového systému.

**Minimálny rozsah výdajných miest/čerpacích staníc uchádzača**

Neoddeliteľnou podmienkou a požiadavkou kupujúceho na dodávky PHL, je plošné pokrytie celého územia Slovenskej republiky čerpacími stanicami/výdajnými miestami uchádzača (vlastnými a/alebo zmluvnými čerpacími stanicami PHL), akceptujúcich palivovú kartu ako prostriedku bezhotovostnej úhrady za odobraté pohonné hmoty a kvapalinu. Uchádzač musí disponovať čerpacími stanicami/výdajnými miestami plošne pokrývajúcimi územie Slovenskej republiky, postačujúce je pokrytie 90% okresov minimálne jednou čerpacou stanicou bez nepretržitej prevádzky a zároveň minimálne jednou čerpacou stanicou v každom kraji s nepretržitou prevádzkou.

V uvedených mestách kde sa nachádzajú závody MHTH Zadávateľ vyžaduje čerpaciu stanicu v okruhu 5km od daného závodu z dôvodu častého tankovania.

Závod Martin, Robotnícka 17, Martin 036 80

Závod Žilina, Košická 11, Žilina 011 87

Závod Zvolen, Lučenecká cesta 25, Zvolen 961 50

Závod Bratislava, Turbínová 3, Bratislava 83104

Závod Košice, Teplárenská 3, Košice 042 92

Závod Trnava, Coburgova 84, Trnava  917 42

Taktiež je uchádzač povinný zabezpečiť tankovanie pohonných hmôt prostredníctvom palivových kariet (vlastných a/alebo zmluvných partnerov) aj na celom území kontinentálnej časti Európy s výnimkou Ruskej federácie a Bieloruskej republiky.

**Miesto plnenia**

Slovenská republika, územie kontinentálnej časti Európy s výnimkou Ruskej federácie a Bieloruskej republiky. Miestom plnenia sú čerpacie stanice/výdajné miesta PHL predávajúceho, resp. jeho zmluvného partnera plošne pokrývajúce územie Slovenskej republiky, územie kontinentálnej časti Európy s výnimkou Ruskej federácie a Bieloruskej republiky.

Miestom dodania palivových kariet sú jednotlivé závody kupujúceho a to:

Závod Martin, Robotnícka 17, Martin 036 80

Závod Žilina, Košická 11, Žilina 011 87

Závod Zvolen, Lučenecká cesta 25, Zvolen 961 50

Závod Bratislava, Turbínová 3, Bratislava 83104

Závod Košice, Teplárenská 3, Košice 042 92

Závod Trnava, Coburgova 84, Trnava  917 42

**Termín plnenia**

Priebežne po dobu platnosti rámcovej zmluvy .

**Zabezpečenie predmetu zákazky**

Uchádzač zabezpečí dodávku predmetu zákazky s vlastným personálnym a technickým vybavením, prípadne technickým a personálnym vybavením vlastným a/alebo zmluvných partnerov.

**Záručné podmienky** Záručne – reklamačné podmienky na dodávané PHL stanoviť v súlade s platnou právnou úpravou Slovenskej republiky.

**Poznámka**

Ak sa uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.

**Ďalšie požiadavky súvisiace s predmetom zákazky**

Požiadavka na sprievodnú dokumentáciu:

* opis technických parametrov (analýzny list) dodávaných PHL (platí iba pri prvej dodávke, pri opakovaných dodávkach iba ak dôjde ku zmene/úprave už dodanej dokumentácie),
* karta bezpečnostných údajov dodávaných PHL v štátnom/českom jazyku (platí iba pri prvej dodávke, pri opakovaných dodávkach iba ak dôjde ku zmene/úprave už dodanej dokumentácie).

Podrobné vymedzenie predmetu zákazky je uvedené v Prílohe č. 2 týchto súťažných podkladov Návrh rámcovej kúpnej zmluvy.

**C. Spôsob určenia ceny**

**V zmysle bodu č.5** prílohy č. 2 Súťažných podkladov: Návrhu Rámcovej kúpnej zmluvy

D. Obchodné podmienky dodania predmetu zákazky

Zmluvné podmienky realizácie predmetu zákazky sú podrobne stanovené v prílohe č. 2 súťažných podkladov – Návrh rámcovej kúpnej zmluvy.

E. Kritéria na vyhodnotenie ponúk a spôsob ich uplatnenia

#### Kritériá na vyhodnotenie ponúk

Jediným kritériom na vyhodnotenie ponúk je najnižšia celková cena v eurách vrátane dane z pridanej hodnoty (€ s DPH).

Pre účely vyhodnotenia uchádzač zadá priemernú trojmesačnú stojanovú cenu vrátane DPH za 1 liter motorovej nafty v eurách je XXX ,- €. Predpokladaný objem odobratej nafty je 105 000 l motorovej nafty

Výška poskytnutej zľavy z jednotkovej stojanovej ceny za 1 liter nafty v čase realizovania odberu je XXX eur vrátane DPH. Zľava je nemenná počas celej doby platnosti a účinnosti tejto rámcovej zmluvy , a to za každý liter nafty, ktorý bude natankovaný prostredníctvom tankovacích kariet.

Pre účely vyhodnotenia uchádzač zadá priemernú trojmesačnú stojanovú cenu vrátane DPH za 1 liter benzínu natural 95 oktánový v eurách je XXX ,- €. Predpokladaný objem odobratého benzínu natural 95 oktánového je 65 000 l .

Výška poskytnutej zľavy z jednotkovej stojanovej ceny za 1liter benzínu natural 95 oktánového v čase realizovania odberu je XXX eur vrátane DPH. Zľava je nemenná počas celej doby platnosti a účinnosti tejto rámcovej zmluvy , a to za každý liter benzínu natural 95 oktánového, ktorý bude natankovaný prostredníctvom tankovacích kariet.

Celková cena v eurách vrátane dane z pridanej hodnoty (€ s DPH) pre účely vyhodnocovania sa vypočíta ako súčet priemernej trojmesačnej stojanovej ceny za jeden liter motorovej nafty po odčítaní poskytnutej zľavy prenásobenej predpokladaným množstvom nafty(105 000 litrov) a priemernej trojmesačnej stojanovej ceny benzínu natural 95 oktánového po odčítaní poskytnutej zľavy prenásobenej predpokladaným množstvom benzínu natural 95 oktánového( 65 000 litrov)

**Celková cena = 105000x(priem cena nafty-zľava nafty) + 65000x(priem cena benzín- zľava benzín)**

Ďalej uchádzač do zmluvy uvedie:

Výšku poskytnutej zľavy za doplnkový tovar (nie je hodnotené kritérium) ako sú olej, destilovaná voda, nemrznúca zmes do ostrekovača, adblue, príp. iné prevádzkové kvapaliny a doplnkové služby ako je umývanie a vysávanie osobných motorových vozidiel v čase realizovania odberu je XXX %.

####  Spôsob vyhodnotenia ponúk

* 1. Komisia zostaví poradie úspešnosti ponúk na základe kritéria na vyhodnotenie ponúk. Na prvom mieste sa umiestni účastník, ktorý má najnižšiu celkovú cenu. Na ďalších miestach sa umiestnia účastníci, ktorí majú vyššiu celkovú cenu, a to vzostupne podľa výšky celkovej ceny.
	2. Komisia na vyhodnotenie ponúk vyhodnotí iba tie ponuky, ktoré neboli zo súťaže vylúčené.
	3. Úspešným účastníkom sa stane účastník, ktorý sa umiestnil na 1. mieste s najnižšou celkovou cenou a splnil podmienky účasti a požiadavky obstarávateľa na predmet zákazky.
	4. V prípade, ak počas lehoty viazanosti ponúk odstúpi úspešný účastník od uzavretia zmluvy, bude zmluva uzavretá s ďalším účastníkom v poradí podľa kritéria na vyhodnotenie ponúk a ktorý splnil podmienky účasti a požiadavky obstarávateľa na predmet zákazky.

F. Dokumentácia

Prílohy:

príloha č. 1: Čestné vyhlásenie účastníka

príloha č. 2: Návrh Rámcovej kúpnej zmluvy

**PRÍLOHA č. 1**

**Čestné vyhlásenie účastníka (bod 16.1.2 súťažných podkladov)**

* bez výhrady a obmedzenia súhlasí so zverejnením uzatvorenej zmluvy na web stránke MH Teplárenský holding, a.s. a v súlade s ustanoveniami zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov
* že všetky doklady, dokumenty a údaje uvedené v ponuke sú pravdivé a úplné
* že súhlasí s podmienkami určenými obstarávateľom v súťažných podkladoch a vo výzve k súťaži
* že si je vedomý a bude v plnom rozsahu rešpektovať oprávnenia obstarávateľa zmeniť súťažné podmienky, rozhodnúť o splnení podmienok účastníka a požiadaviek v súťaži,rokovať s účastníkom/účastníkmi, predĺžiť lehotu viazanosti ponúk, odmietnuť predloženú ponuku, zrušiť súťaž, rozhodnúť o ďalšom postupe pre zabezpečenie predmetu zákazky, odmietnuť ponuku účastníka z dôvodu akéhokoľvek porušenia podmienok účasti a požiadaviek obstarávateľa v súťaži podľa súťažných podkladov, resp. ich úplného nenaplnenia
* že nemá v súlade so zákonmi, predpismi a legislatívou platnou v Slovenskej republike pozastavenú podnikateľskú činnosť a nie je ani v obdobnej situácii, nebol naňho podaný návrh na vyhlásenie konkurzu alebo povolenie vyrovnania na majetok účastníka a ani mu takáto situácia nehrozí
* že je držiteľom všetkých povolení/licencií potrebných k výkonu podnikateľskej činnosti a rovnako tak má vysporiadané všetky autorské alebo iné obdobné práva, ktoré budú predmetom dodania zo strany účastníka
* že nie je členom kartelových dohôd obmedzujúcich transparentný priebeh obstarania predmetu zákazky
* že nie je v situácii, kedy by bol povinný podať v zmysle § 11 ods. 2 zák. č. 7/2005 Z. z. o konkurze a reštrukturalizácii, návrh na vyhlásenie konkurzu.
* že nie je v súdnom spore s obstarávateľom ku dňu uplynutia lehoty na predkladanie ponúk,
* že neeviduje nevysporiadané záväzky z obchodného styku po lehote splatnosti voči obstarávateľovi a nemá vedomosť ani o žiadnych sporných záväzkoch voči obstarávateľovi z titulu porušenia svojich zmluvných povinností z uzavretých zmluvných vzťahov s obstarávateľom ku dňu uplynutia lehoty na predkladanie ponúk.

 **----------------------------------------------------------------------------------------**

(pečiatka, mená, priezviská a podpisy účastníka, štatutárnych zástupcov, konateľov alebo iných zástupcov účastníka, ktorí sú oprávnení konať v mene účastníka v súlade so spôsobom konania uvedenom v doklade o oprávnení podnikať príp. v inom doklade)